NaiveNeuron/SloPal huggingface dataset:
Zemanová, Anna, poslankyňa NR SR (2020-04-07):
Vážený pán podpredseda, pani poslankyne, páni poslanci, vážení prítomní, Národná rada Slovenskej republiky uznesením č. 62 zo 7. apríla 2020 pridelila vládny návrh zákona o niektorých opatreniach v pôsobnosti Ministerstva životného prostredia Slovenskej republiky v súvislosti s COVID-19 na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre pôdohospodárstvo a životné prostredie a Výboru Národnej rady Slovenskej republiky pre verejnú správu a regionálny rozvoj. Za gestorský výbor určila Výbor Národnej rady Slovenskej republiky pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborom, výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady Slovenskej republiky, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor Národnej rady Slovenskej republiky uznesením č. 14 zo 7. apríla 2020 s vládnym návrhom zákona súhlasil a odporučil ho Národnej rade Slovenskej republiky schváliť. Výbor Národnej rady Slovenskej republiky pre pôdohospodárstvo a životné prostredie uznesením č. 6 zo 7. apríla 2020 s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor Národnej rady Slovenskej republiky pre verejnú správu a regionálny rozvoj uznesením č. 7 zo 7. apríla 2020 s vládnym návrhom zákona súhlasil a odporučil ho Národnej rade Slovenskej republiky schváliť. Gestorský výbor odporúča hlasovať o bodoch spoločnej..., aha, pardon, áno, správy nasledovne: o bodoch spoločnej správy č. 1 až 4 hlasovať spoločne s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s príslušnými ustanoveniami zákona Národnej rady Slovenskej republiky o rokovacom poriadku odporúča Národnej rade Slovenskej republiky predmetný vládny návrh zákona schváliť s pripomienkami. Spoločná správa výborov Národnej rady Slovenskej republiky o prerokovaní predmetného vládneho návrhu zákona vo výboroch Národnej rady Slovenskej republiky v druhom čítaní bola, bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 7 zo dňa 7. apríla 2020. V citovanom uznesení ma výbor poveril predložiť Národnej rade Slovenskej republiky spoločnú správu výborov a splnomocnil ma podať návrh, návrhy podľa príslušných ustanovení zákona o rokovacom poriadku Národnej rady Slovenskej republiky. Pán predsedajúci, prosím, otvorte rozpravu.
Jurinová, Erika, poslankyňa NR SR (2017-06-20):
Ďakujem pekne. No nakoľko sa správa venuje aj problematike boja proti extrémizmu a potreba dôslednejšej a efektívnejšej operatívno-pátracej činnosti Policajného zboru, Generálna prokuratúra tvrdí, že súčasná legislatíva je pre oblasť extrémizmu postačujúca na odhaľovanie a postihovanie tejto formy trestnej činnosti. Aj na základe tohto tvrdenia je potrebné zdôrazniť, že extrémizmus nie je dôsledkom nedostatočnej právnej úpravy, ale predovšetkým dôsledkom chorého prístupu čelných predstaviteľov štátu k odhaľovaniu a stíhaniu nielen extrémizmu, ale aj ďalších nebezpečných trestných činov, ako je určite spomínaná korupcia. No napriek dostatočnej právnej úprave treba privítať a podporiť konštatovanie samotnej Generálnej prokuratúry, že de lege ferenda – sa snažím citovať – na účely boja proti extrémizmu považujeme za nevyhnutné vytvorenie zákonných definícií právnych pojmov ako extrémizmus, holokaust, fašizmus a fašistická ideológia, komunizmus a komunistická ideológia, apartheid. No, som presvedčená o tom, že naozaj to podhubie extrémizmu je práve korupcia, ktorá, aj keď sa možnože z pozície čelných predstaviteľov zdá, že sa rieši, občania vnímajú, že sa v tejto veci hýbe len veľmi málo alebo vôbec. Stále sú prípady, ktoré štátna moc kryje a nedostávajú sa k vyriešeniu. Toto beriem, že je podhubie extrémizmu na Slovensku. Ďakujem.
Vášáryová, Magdaléna, poslankyňa NR SR (2014-01-29):
Ďakujem za slovo. Pani poslankyňa, vy ste povedali ako prvá a upozornili ste na to, že 21 mesiacov tu niekto nesie zodpovednosť. A nielen 21 mesiacov, ale pán Kaliňák je ministrom vnútra už skoro šiesty rok. Ja som sa čudovala, že tu robil zo seba nejakú obeť, ale nikto sa ho nespýtal, preboha, ale vy ste šesť rokov ministrom vnútra, čo teda s tým robíte?! Čo s tým robíte? Komu chcete dať tú zodpovednosť za to, že tá situácia vyzerá tak? Komu? Pani Dubovcovej? Pani Dubovcová je za to zodpovedná alebo vy? Šesť rokov minister vnútra. My máme tú smolu, že HZDS zvolilo za prvého ombudsmana, a to je vždy veľmi dôležité, kto začne prvý, zvolilo pána Kandráča a SMER ho potvrdil znovu vo funkcii. Kto z vás za neho hlasoval? Ale to bol len poštový úrad. Vy nie ste zvyknutí na to, čo v skutočnosti znamená úrad ombudsmana. Kto bol Motejl, kto bol Varvařovský, kto bola Heide Schmidt v Rakúsku? Vy to neviete. Ja sa vám nečudujem, že teraz, keď vidíte, a máme skutočne normálnu ombudsmanku, aká je bežná vo všetkých krajinách, normálnych, kultúrnych, tak ste z toho na „vetvi“. Ale to je len preto, lebo ste mali a podporovali ste ombudsmana, ktorý tu nikdy v živote nesedel, ktorý nikdy v živote sa o nič nezaujímal a len odovzdával listy a sťažnosti na ďalšie úrady a zmenil ombudsmanský úrad na poštový úrad. A čo sa týka Moldavy... (Prerušenie vystúpenia časomerom.)
Ďuriš, Nicholsonová, Lucia, podpredsedníčka NR SR (2018-12-03):
Vyhlasujem trojminútovú prestávku. (Prestávka.) (Po prestávke.)
Bugár, Béla, podpredseda NR SR (2019-05-22):
Ja som na pretrase, alebo napríklad váš návrh zákona? Nech sa páči.
B. Bugár, podpredseda NR SR: (2004-06-23):
(Hlasovanie.) Prítomných 125 poslancov, 120 za návrh, 5 sa zdržali hlasovania. Konštatujem, že toto uznesenie Národná rada Slovenskej republiky schválila. Ďakujem, pán poslanec. Pristúpime k hlasovaniu o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Spojeného kráľovstva Veľkej Británie a Severného Írska o leteckých dopravných službách, tlač 649. Pán poslanec Opaterný, máte slovo. B. Opaterný, poslanec: Ďakujem za slovo, pán predsedajúci. V rozprave k tomuto návrhu nevystúpil žiadny poslanec, takže nebol podaný žiadny pozmeňujúci návrh. Keďže v rozprave neodzneli žiadne pozmeňujúce a doplňujúce návrhy, ani návrhy na uznesenie, môžeme prikročiť k záverečnému hlasovaniu. Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
B. Bugár, podpredseda NR SR: (2002-06-27):
Otváram rozpravu o tomto bode programu a pýtam sa, či sa hlási niekto ústne do rozpravy. Konštatujem, že nikto. Takže vyhlasujem rozpravu o tomto bode programu za skončenú a prerušujem rokovanie o tomto bode programu. Ďakujem, pán spravodajca. Ďalším bodom programu je druhé čítanie o vládnom návrhu zákona, ktorým sa dopĺňa zákon Národnej rady Slovenskej republiky č. 328/1996 Z. z., ktorým sa ustanovujú nové sídla a obvody súdov, a o zmene a doplnení niektorých zákonov . Vládny návrh zákona ste dostali pred prvým čítaním ako tlač 1473 a spoločnú správu výborov schválenú gestorským výborom máte v tlači 1473a. Vládny návrh zákona odôvodní minister vnútra Ivan Šimko. Nech sa páči, pán minister, máte slovo.
Šedivcová, Viera, poslankyňa NR SR (2013-10-15):
Ja si dovolím zareagovať na tú časť, kde pani podpredsedníčka hovorila o tom, že či naozaj chápeme, čo je deinštitucionalizácia. Je to trošku zložitejší proces a vlastne tento názov ešte ani nie je taký vžitý veľmi v našich podmienkach. Ja som sa vrátila minulý týždeň z pracovnej cesty v Mníchove, kde naozaj som absolvovala návštevy sociálnych zariadení, ktoré sa zapojili do deinštitucionalizácie a dokonca boli to zariadenia aj pre seniorov. Takisto viem z vlastnej skúsenosti, teda prípravy projektu DI, do ktorého sa zariadenie, v ktorom pracujem, zapojilo teraz, v súčasnom období, takže nie všade sa dá robiť, vo všetkých zariadeniach, alebo vo všetkých službách sa dá robiť deinštitucionalizácia, pretože naozaj tie veľké zariadenia veľkokapacitné, ktoré tu boli a stále sú, tie jednoducho nevieme deinštitucionalizovať pre seniorov, pretože nie všetci klienti sa do týchto projektov hodia. Ja som rada, že ministerstvo tento projekt podporuje v takej podobe, ako ho podporuje, ale hovorím, nie všade sa to dá riešiť takýmto projektom. Zajtra organizujeme, MESA 10 pod záštitou pána predsedu Maňku v Banskej Bystrici, práve odbornú konferenciu na tému deinštitucionalizácia a myslím si, že tiež sa ľudia viacej dozvedia o tejto téme a že to budú vnímať inak, pretože nedá sa to tak jednostranne vnímať a povedať, že nevieme, čo to je a nechápeme, čo to je.
Maďarič, Marek, minister kultúry SR (2017-03-30):
Nie som si istý, pani podpredsedníčka, či je to možné, keď je poslankyňa prítomná, len tak...
Šefčík, Marek, poslanec NR SR (2022-06-24):
Tak ďakujem za slovo. Pán minister, na takéto vystúpenia asi sa nehodí teraz rozberať do detailov niektoré veci. V prvom rade všetko najlepšie k vaším meninám. Tento príhovor, ja si pamätám, tak na odľahčenie poviem, že sme, keď sme mali prednášky zo všeobecnej fyziky, tak tie trojhodinovky trvali 2 hod. 15 min. v kuse, vy ste to dali na 2 hod. 30 min., ale poviem, že ja som to, si to celé vypočul so záujmom. Boli tam argumenty, boli tam vecné veci, ktoré, ktoré sa týkali témy, síce ste to zobrali zoširoka, ale tak ako ste povedali, ďakujem aj za bonmoty, že človek si to musí užiť, keď ho prvýkrát odvolávajú. Takže ja by som vám poprial ešte veľa, veľa dobrých vecí, ktoré vykonáte ako minister, ako minister životného prostredia, a ďakujem aj za tú vašu minulosť, za to, čo ste pre Slovensko spravili. Takže nech sa vám darí, buďte zdravý a nebudete odvolaný, budete pokračovať vo svojej práci lebo ju robíte dobre. Vďaka.
Poliačik, Martin, poslanec NR SR (2016-06-17):
Ďakujem pekne. Ja chcem zareagovať len tú časť, kde pán Pčolinský rozprával o tom, že matkám má byť umožnené užívať si deti až do veku, koľko? Štyroch rokov? Do troch rokov, lebo vtedy je to najlepšie. Treba ale myslieť v prvom rade na to, ako to vníma tá matka samotná. Ja samozrejme nikoho nebudem brzdiť od toho, aby strávil s prvým dieťaťom tri roky doma, s druhým, aj s tretím deväť rokov. Keď sa matka cíti ako, a mnoho ich je, že áno, toto je jej životným šťastím a poslaním, má mať plnú podporu od partnera, od spoločnosti a nech sa realizuje prostredníctvom výchovy detí. Nemám proti tomu vôbec nič. Ale chcem trošku vystríhať pred tým, aby sme z toho robili pravidlo, lebo treba sa pozrieť naozaj na to aj očami tej ženy. Neviem, nakoľko sa rozprávate s manželkou, ale predsa len žena na materskej dovolenke stráca trošku kontakt s vonkajším svetom, nemá sociálne väzby, nemôže sa realizovať v iných činnostiach, na ktoré bola zvyknutá, a keď už to trvá 4, 5 rokov, tak to cíti ako svoje vlastný veľký hendikep. A práve tam, práve možnosť, aby aspoň pol dňa dieťa bolo niekde inde, alebo aby mala napríklad aj opatrovateľku doma a mohla pracovať z domu, ale nemusela sa plnohodnotne starať o dieťa, je veľmi vítanou možnosťou. A preto by sme mali pri týchto témach vždycky v prvom rade hovoriť o tom, nech má žena čo najširšiu paletu možností, nech si môže vybrať a potom nech má plnú podporu práve v tom, čo si ona sama vybrala. Keď chce chodiť do práce a dieťa dať do jaslí, nech sa páči. Keď chce mať opatrovateľku doma a pracovať popri tom, nech sa páči. Keď chce mať napríklad dieťa na pracovisku a dovoľuje to zákon, nech sa páči.
P. Hrušovský, predseda NR SR: (2003-10-21):
(Hlasovanie.) Prítomných je 141 poslancov, za hlasovalo 93, proti boli 3, zdržalo sa 45. Návrh sme schválili. Ďakujem pánovi poslancovi Abelovskému. Prosím pána poslanca Vážneho, aby z poverenia výboru pre hospodárstvo, privatizáciu a podnikanie uviedol návrhy uznesení k prerokúvanému vládnemu návrhu zákona o ochranných známkach. Nech sa páči, pán poslanec.
Laššáková, Jana, podpredsedníčka NR SR (2012-06-22):
S reakciou na faktické poznámky pán poslanec Krajcer. Nech sa páči.
Kočiš, Eduard, poslanec NR SR (2021-07-02):
Ďakujem pekne za slovo, pán predsedajúci. Vždy som tvrdil a vždy budem tvrdiť, že národnostné menšiny sú obohatením a sú súčasťou slovenského národa, a tak k ako plnohodnotným občanom sa k nim treba správať, čiže tento Fond na podporu kultúry národnostných menšín je, je určite správny, pretože aj v okolitých krajinách sa k národnostným menšinám správajú primerane k ich počtu a primerane k ich materinskému jazyku. Takže naozaj dúfam, že tento fond bude užívaný správne, nebude zneužívaný, finančné prostriedky pôjdu tam, kde ísť majú, a nepôjdu tam, kde by naozaj nikdy ísť nemali. A čo sa týka pravidiel pre získanie dotácie z tohto fondu, tak to v podstate ukáže iba čas. Či sú tieto pravidlá nastavené dobre, či sú nastavené zle, buď sa dajú upraviť, buď sa dajú pozmeniť, no ale uvidíme, skúsime. Ďakujem pekne.
J. Brocka, poslanec: (2008-06-17):
Ale dovoľte, aby som sformuloval do pár viet postoj opozičného poslanca k tejto kauze. Pán kolega, veď ste o tom aj hovorili, ale ja to pokúsim vyjadriť dvomi-tromi vetami. Mne nechýba v rokovacom poriadku nič v otázke evidencie poslancov Národnej rady. Ja nič nepotrebujem, aby sme novelizovali kvôli tomu rokovací poriadok. Mne dokonca ani nechýba poslanec Slota alebo ktokoľvek, teda kto sa takýmto spôsobom stavia k svojej práci, aj keby tu 4 roky nebol, nevadí mi to, ale čo mi vadí, je, že tu v parlamente náš kolega poslanec podvádzal. To je podstata tejto kauzy, že niekto z nás, a v tomto prípade je to kolega z vládnej strany, podvádzal. To vadí mne, to vadí občanom, mojim aj vašim voličom, dámy a páni.
Žitňanská, Jana, poslankyňa NR SR (2020-11-03):
Ďakujem veľmi pekne. Ja tiež podporujem tento návrh zákona. Ďakujem, že ste s tým prišli. Zároveň by som chcela, pán predsedajúci, požiadať, aby sme o tomto návrhu hlasovali zajtra o 11-tej hodine. Ďakujem.
Laurenčík, Milan, podpredseda NR SR (2021-02-25):
Faktickú poznámku má pripravenú aj pani poslankyňa Romana Tabák, nech sa páči.
Martinák, Ľuboš, poslanec NR SR (2013-11-29):
Pán predseda, teraz pristúpime k hlasovaniu o bodoch zo spoločnej správy výborov. Pán predseda, dajte, prosím, hlasovať o bodoch spoločnej správy č. 3 až 46 spoločne s návrhom gestorského výboru uvedené body schváliť.
T. Cabaj, podpredseda NR SR: (2009-06-26):
Takže, pán poslanec Ján Kvorka. Pripraví sa Jozef Rydlo.
M. Hort, podpredseda NR SR: (2010-04-27):
Otváram rozpravu. Konštatujem, že som do rozpravy dostal písomnú prihlášku pána poslanca Jozefa Rydla ako jediného. Po jeho vystúpení bude možnosť prihlásiť sa, prípadne po faktických poznámkach prihlásiť sa do rozpravy ústne. Nech sa páči, pán poslanec, máte slovo.
Laššáková, Jana, podpredsedníčka NR SR (2013-01-30):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pýtam sa, či chce k rozprave zaujať stanovisko navrhovateľ. (Reakcia navrhovateľa.) Áno, nech sa páči, pán minister.
P. Hrušovský, predseda NR SR: (2003-03-06):
J. Hurban, poslanec: Áno, pán predseda. Pán minister, ja som vám položil túto otázku preto, lebo vychádzajúc z programového vyhlásenia vlády, pod ktoré sa podpísali, samozrejme, všetky koaličné vládne strany, niektorí politici spochybňujú schválenú koncepciu výstavby diaľnic. Ja si naozaj nemyslím, že tzv. južný ťah je možné vybudovať za päť rokov s nákladmi okolo 80 mld. už aj vzhľadom na majetkovoprávne vysporiadanie a všetko, čo s tým súvisí. Podľa vášho vyjadrenia, ktoré som zachytil v poslednom čase, tzv. severný ťah mal by stáť okolo 200 mld. korún. Z akých zdrojov je možné dobudovať tento severný ťah? A poprosím vás aj, aby ste odpovedali, aký názor máte na tie hlasy, ktoré zaznievajú od niektorých politikov z vládnej koalície. Ďakujem.
Rošková, Ľubica, poslankyňa NR SR (2011-09-09):
Ďakujem pekne. Ja sa chcem poďakovať kolegovi. A možno do druhého čítania moja taká úvaha o tom, že treba zvažovať, akým spôsobom tieto rekondičné pobyty by sa mali uskutočňovať tak, aby aj bolo skutočne zachovanie zdravia, ale zároveň, aby sme nie vždy hľadali len ten finančný efekt toho všetkého, ale celý zdravotný proces v každom tom rizikovom zamestnaní, ktoré je. Takže máme tu priestor a myslím, že by sme ho mali dostatočne využiť. Ďakujem pekne.
K. Tóthová, poslankyňa: (2009-12-03):
Pokiaľ ste hovorili o Európskej únii, ja som jeden čas robila legislatívu a konzultovala som aj, pretože Ľudová strana – HZDS  mala projekt jednej štátnej poisťovne a mne v Európskej únii povedali, nie je problém, môže byť. Konečne, Luxemburg má len jednu poisťovňu a to nielen jednu štátnu a súkromné, ale len jednu a je to v poriadku. Tak nehovorte  tu veci, ktoré nemáte overené. Pretože ja si veľmi dobre pamätám, mám o tom aj záznamy, keď som v Európskej  únii tieto otázky konzultovala a jasne bolo povedané, môže byť jedna štátna poisťovňa. A potom v iných štátoch nie je zo zákona povinnosť odvádzať peniaze poisťovni, ani z ústavy, pozor na to.
Tabák, Romana, poslankyňa NR SR (2021-02-25):
Ďakujem za slovo. Pán minister, ďakujem vám za vaše odborné a kľudné vystúpenie. Si myslím, že toto práve ľudia potrebujú v týchto ťažkých časoch. A osobne ja budem hlasovať za núdzový stav. Ale je ťažké porovnávať rôzne krajiny, pretože v každej krajine sú iné podmienky, iné predpisy, iné zákony a hlavne iní ľudia. Čo sa týka tej viery, je to každého voľba. Ja som osobne toho názoru, že Boh nie je len v kostoloch, ale aj v našich srdciach. Ale je to každého možnosť, aby si vybral. Takže pokiaľ sú zatvorené obchody, tak by mali byť zatvorené aj kostoly. Pred pár dňami som bola darovať krv na Transfúznej stanici na Kramároch a pýtala som sa zdravotných sestier, či považujú za správne predlžovanie núdzového stavu. Samé mi potvrdili, všetky, že núdzový stav je potrebný. Je potrebné povedať, že situácia je kritická. V nemocniciach je od začiatku pandémie najviac pacientov, kapacity sú pomaly úplne naplnené. Neviem si predstaviť, že v takto vážnej situácii by sme núdzový stav nepredĺžili. Na záver by som chcela už len dodať, že je smutné vidieť, v akom stave je slovenské zdravotníctvo. Päťmiliónová krajina je schopná zvládnuť 5-tisíc COVID-pacientov, okolo 5-tisíc. Mali by sme dobiehať za minulé roky Európsku úniu, no stal sa opak. Ľudia nech si urobia vlastný názor. Aspoň vidia, aké bolo dvanásťročné sociálne vládnutie bývalej vlády. Ďakujem.
Kollár, Boris, predseda NR SR (2022-02-25):
Otváram rozpravu. Do rozpravy som dostal jednu písomnú prihlášku. Pán poslanec za SMER Boris Susko, ale predtým sa prihlásil o slovo pán minister financií Igor Matovič. Nech sa páči, pán minister, máte slovo a potom bude nasledovať písomná prihláška pána poslanca Suska.
Grendel, Gábor, podpredseda NR SR (2020-09-02):
Prosím, prezentujme sa a hlasujme. (Hlasovanie.) Prítomných 100 poslancov, za 98, proti nikto, zdržal sa 1, nehlasoval 1 poslanec. Konštatujem, že tento návrh zákona prerokuje Národná rada v druhom čítaní. A teraz pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím pani spravodajkyňu, aby uviedla hlasovanie.
Hlina, Alojz, poslanec NR SR (2013-12-12):
Áno, pán predseda, predsa len. Ja si pamätám minulý rok, ako som tu všetkých prekvapil, že som sa domáhal vystúpenia, keď bola správa revízie (pozn. prepis.: nezrozumiteľne vyslovené). Zdá sa, že to niekoho páli. Predpokladám, že aj pri tejto správe, predpokladám, že pán Galko by chcel vystúpiť. Ja som chcel vystúpiť a hovoriť o niektorých prepojeniach v nadväznosti na úžernícke nebankovky. Ak to chcete riešiť takýmto spôsobom, je to absolútne nemiestne, len zopakujem vyjadrenia kolegov. Ja dávam znova, teda ešte jeden procedurálny návrh, aby ste zrušili to, čo ste si odhlasovali, to znamená, že nebude rozprava. Ďakujem.
Varga, Ivan, poslanec NR SR (2012-12-05):
Ďakujem pekne. Pán predseda, rovnako sťahujem svoj podpis pod prvým pozmeňujúcim návrhom pána poslanca Petráka.
Blanár, Juraj, podpredseda NR SR (2020-11-04):
Ďakujem veľmi pekne, pán overovateľ. Čiže konštatujem, že Národná rada Slovenskej republiky v tajnom hlasovaní nezvolila pána poslanca Eduarda Kočiša za predsedu výboru pre ľudské práva a národnostné menšiny. To znamená, v prípade týchto dvoch výborov sa budú konať opätovné voľby. Vážené pani poslankyne, páni poslanci, keďže máme štyri minúty do devätnástej hodiny, domnievam sa, že asi dnešný rokovací deň ukončím. Prerušujem rokovanie a zároveň chcem poprosiť potom pána predsedu zvoleného za predsedu zahraničného výboru, aby zajtra už o deviatej hodine, kedy budeme pokračovať v prerušenom rokovaní, zaujal svoje miesto na pozícii predsedu. Takže ďakujem veľmi pekne a prajem vám pekný večer, pokračujeme zajtra o deviatej hodine. Áno, s návrhmi, ktoré predkladá pán podpredseda vlády a minister financií. Áno, pani poslankyňa, vy ste v rozprave prihlásená ako jediná do ústnej, eviduje sa to, čiže budete pokračovať. Takže ešte raz prajem pekný večer a uzatváram dnešný rokovací deň. (Predsedajúci mal krátky hovor na služobnom telefóne.) Pani poslankyňa, keďže ste ešte tu, pani poslankyňa Zemanová, mám teraz informáciu, že o deviatej sa bude pokračovať v skrátenom legislatívnom konaní o návrhu o dani z motorových vozidiel, je to pán minister financií, až potom by ste išli vy. Aby ste sa vedeli zariadiť, dobre, tak len pre informáciu. Ďakujem. Pekný večer. (Prerušenie rokovania o 18.56 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 84
Pellegrini, Peter, podpredseda NR SR (2020-07-14):
Ďakujem pekne. Dávam teraz slovo spravodajcovi, ktorého určil navrhnutý gestorský výbor pre financie a rozpočet, predsedovi tohto výboru pánovi poslancovi Mariánovi Viskupičovi. Nech sa páči.
Laššáková, Jana, podpredsedníčka NR SR (2012-11-28):
Ďakujem, pán spravodajca, zaujmite miesto určené pre spravodajcov. Otváram rozpravu. Do rozpravy som dostala písomné prihlášky za poslanecký klub KDH pán poslanec Hrušovský, za poslanecký klub SDKÚ – DS Miroslav Beblavý, za poslanecký klub SMER – sociálna demokracia Ľubomír Petrák, za poslanecký klub OĽaNO Igor Matovič. Ďalej sú písomne prihlásení do rozpravy páni poslanci Frešo, Kaník, Brocka, Lipšic, Hrušovský, Jurinová a Vašečka. Takže nech sa páči, pán poslanec Hrušovský.
R. Fico, predseda vlády SR: (2009-06-25):
Na zahraničnej pracovnej ceste je minister zahraničných vecí pán Lajčiak, zastupuje ho minister financií pán Počiatek. Na zahraničnej pracovnej ceste je minister životného prostredia pán Turský, zastupuje ho minister pôdohospodárstva pán Becík. Rovnako mimo územia je na pracovnej ceste minister obrany pán Baška, zastupuje ho podpredseda vlády a minister vnútra pán Kaliňák. Žiadne otázky nie sú na podpredsedu vlády pre vedomostnú spoločnosť európskych záležitostí, ľudské práva a národnosti Dušana Čaploviča, ktorý je na zahraničnej pracovnej ceste v Belehrade. A otázky nie sú ani na ministra výstavby a regionálneho rozvoja pána Štefanova. Pán predseda Národnej rady, som pripravený v stanovenom limite odpovedať na otázky, ktoré postavili poslanci a poslankyne Národnej rady.
Nachtmannová, Oľga, poslankyňa NR SR (2013-06-18):
Ďakujem pekne. Ďakujem, pán predseda, za vaše slová. Už v období antiky velikáni ducha prízvukovali, že sloboda človeka končí tam, kde začína sloboda druhej ľudskej bytosti. Vážení páni, ktorí stojíte s transparentmi, vaša sloboda konania končí tam, kde začína sloboda druhého. Teda nemáte právo nikoho obmedzovať. Ja osobne chcem teraz voliť na základe vlastného slobodného rozhodnutia. Určite tam nebudem šaškovať trhaním papiera. Ak odtiaľ neodídete, je to ozaj z vašej strany totálna drzosť a neokrôchanosť. Ďakujem. (Potlesk.)
Číž, Miroslav, podpredseda NR SR (2015-02-18):
Pán poslanec Brocka.
P. Hrušovský, predseda NR SR: (2004-03-11):
Teraz vás poprosím odpovedať na otázku pani poslankyne Podrackej: „Pán premiér, dovoľte mi položiť vám anketovú otázku agentúry FOCUS, ktorá bola položená vzorke respondentov v novembri 2003: Mohli by ste si spomenúť na udalosti, pri ktorých ste ako občan Slovenskej republiky mali pocit hanby?“ Pán premiér.
Daniš, Zoltán, poslanec NR SR (2014-11-10):
Ďakujem, pán predseda. Vážený pán podpredseda vlády, skutočne úprimne ďakujem za exkurz do tejto problematiky, do problematiky PPP projektov. Ja totižto „obdivujem“ ľudí aj z radov našich kolegov poslancov, ktorí hovoria celé hodiny o veciach, ktorým vôbec, ale vôbec nerozumejú. A celá ich kvalifikácia v danej oblasti je ovládanie internetu. Ďakujem.
T. Cabaj, podpredseda NR SR: (2009-06-23):
Dávam slovo spoločnému spravodajcovi z výboru pre kultúru a médiá pánu poslancovi Jánovi Senkovi, aby informoval Národnú radu o výsledku rokovania vo výboroch k tomuto návrhu zákona a aby odôvodnil návrh a stanovisko gestorského výboru. Nech sa páči.
Zmajkovičová, Renáta, podpredsedníčka NR SR (2012-07-31):
S faktickými poznámkami na vystúpenie pána poslanca, nie sú žiadne faktické. Uzatváram možnosť prihlásiť sa s faktickou poznámkou. Pani poslankyňa Žitňanská vystúpi v rozprave. Pripraví sa pán poslanec Osuský.
Krajniak, Milan, poslanec NR SR (2016-04-27):
Pán poslanec Gál, možno ste nespomenuli dostatočne jednu vec, že ten slovenský zákon o štátnom občianstve, o dvojitom občianstve bol iba reakciou na to, čo sa udialo v maďarskom parlamente v roku 2010. To znamená, ak by nebol ten zákon v maďarskom parlamente v roku 2010, nebola by ani novela zákona o štátnom občianstve v slovenskom parlamente. Čiže niekto iný zatiahol maďarskú menšinu na Slovensku do nejakej politickej hry a do politikárčenia. V tomto zmysle s vami súhlasím, že tam nešlo o národnostný problém. Išlo tam o politický problém, na ktorý, bohužiaľ, Slovenská republika podľa mňa musela reagovať. A k vašej výhrade, že tých 70 ľudí, ktorí prišli, alebo 68, o štátne občianstvo tým, že prijali občianstvo Maďarskej republiky, že to je dôkaz toho, že ten zákon nezafungoval. Ja si práve myslím, že to je dôkaz toho, že ten zákon zafungoval a že splnil svoju funkciu. A som rád, že je možné udeliť výnimku, to znamená, v odôvodnených prípadoch je možné zmierniť, povedal by som, tvrdosť tohto zákona. Ale, mimochodom, pri udeľovaní občianstiev túto výnimku minister vnútra má aj v iných prípadoch, to znamená, napríklad v prípadoch aj spomínanej štátnej reprezentácie Slovenskej republiky v prípade, že ide o nejakých významných predstaviteľov iných štátov, ktorí chcú reprezentovať Slovenskú republiku. Čiže, bohužiaľ, ten zákon nie je geniálny, ale bola to iba reakcia na krok susedného štátu, na ktorý Slovenská republika podľa mňa musela zareagovať.
Antošová, Eva, poslankyňa NR SR (2016-09-13):
Áno, ďakujem pekne za slovo. Pán poslanec Vašečka, ja nechápem, prečo stále máte v ústach naše heslá, naše slogany, našu prácu. Ja vás ubezpečujem, že poslanci Slovenskej národnej strany, ministri Slovenskej národnej strany aj predseda parlamentu presne vedia, čo majú robiť, a idú podľa svojho plánu. Už som to raz povedala, nepôjdu podľa vašich predstáv a vášho plánu. Nenaskočíme na tú vašu hru. Nechcite to od nás, ani sa toho nedožijete. Kvôli vášmu správaniu, ktoré od začiatku, ako sme tu si začali, začali tu fungovať v tomto parlamente, kvôli vašemu správaniu sa mení a novelizuje rokovací poriadok. Opozícia namiesto normálnej roboty vymýšľa politické hry. Veď si spomeňme, od začiatku zámerne napĺňate média škandálmi. Začalo to dieťaťom v rokovacej sále, začalo to poslankyňou na vozíčku, ktorej nič nebolo umožnené, pritom to nebola pravda. Začalo to transparentami a neviem už čím, tričkami v sále. Pokračovalo to pani podpredsedníčkou po pôrode. Toto sú veci, ktoré nás primäli k tomu, že takto to ďalej nepôjde a takto sa pracovať skutočne v tejto sále nedá. Ešte by som chcela povedať, spomenuli ste pána Matoviča, ak to stihnem, úplne v rýchlosti. Minulý týždeň vystúpil pán poslanec Matovič, naštekal, nakydal. Keď som reagovala vo faktickej, odišiel. Odišiel preč. Nechcel počuť, nechcel počuť moju poznámku, nechcel počuť to, čo som mu povedala na jeho nepekné a myslím si, že dosť vulgárne vystúpenie týkajúce sa pána predsedu a Slovenskej národnej strany. Ďakujem pekne.
Bugár, Béla, podpredseda NR SR (2016-10-21):
Nech sa páči, prezentujme sa a hlasujme o návrhu pána poslanca Fecka vrátiť návrh na prepracovanie. (Hlasovanie.) Prítomných 139 poslancov, za 63, proti 71, zdržali sa 3, 2 nehlasovali. Konštatujem, že procedurálny návrh sme neschválili. Nech sa páči.
Pamula, Peter, poslanec NR SR (2018-06-13):
Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2012-05-10):
Pán poslanec Mikloško.
Šimečka, Michal, podpredseda NR SR (2024-01-26):
Pani poslankyňa Kalmárová.
Fecko, Martin, poslanec NR SR (2014-10-17):
Ďakujem pekne. Verím, že tá osobná spotreba je osobná spotreba obyvateľov Slovenskej republiky, že tak to myslíme a tak to musíme teraz tu povedať, aby bolo jasné. Nieže zistíme, že osobná spotreba obyvateľa Španielska a bude pýtať od nás, aby na osobnú spotrebu išla voda od nás. Takže to musíme teraz jasne povedať a deklarovať, že je to osobná spotreba občanov Slovenskej republiky, ak pôjdu cez hranice. Tak pán Puci? Dobre. Ďakujem pekne. Toľko z mojej strany.
Čaplovič, Dušan, poslanec NR SR (2015-01-28):
Ďakujem. Po prvé, chcem povedať, že pán poslanec Jurzyca ako exminister a súčasne ako poslanec predložil zaujímavé grafy, s ktorými možno pracovať ďalej. A ja sám sa vždy opieram aj o stanoviská pána Goliáša, ktorý je v INEKO a ktorý nám aj v Rade pre systémové zmeny mnohé veci jasne povedal, a myslím si, že sme boli často na jednej strune, čo sa týka budúcnosti nášho vzdelávania. Po druhé, treba povedať, že minister, ktorýkoľvek tam bude, plní programové vyhlásenie vlády, tejto vlády na roky 2012 až 2016, to znamená, že za ktoré hlasovala táto snemovňa, tento parlament. A to sa týka, ako z priorít je tam jednoznačne uvedené odborné vzdelávanie, zamestnávateľnosť mladých ľudí a skvalitnenie odborného vzdelávania s prepojením na duálny systém. A druhá vážna vec, ktorá tam je uvedená v programovom vyhlásení, je to, aby sme v školách nemali len postavený, len školy postavené na biznise, ale aby sme ich postavali na iných kritériách, ktoré uznáva nielen Európa, ale aj svet. Po druhé, chcem tiež povedať, že áno, ten korporatívny a ten projektný systém, môžem povedať, že je, za Bruna Krajského, predsedu, kancelára rakúskej vlády, sa zaviedol korporatívny systém aj v tejto oblasti, aj v spolupráci s Obchodnou a priemyselnou komorou, podľa mňa to bolo aj v Nemecku, a dosiahli vynikajúce úspechy; teda zamestnávateľnosť mladých ľudí aj v tejto oblasti a úctu aj k fortieľu, teda k remeslám, úctu aj k takýmto profesiám, ktoré potrebuje budúcnosť nielen nášho štátu, ale aj Európskej únie. A nakoniec držíme sa toho, čo sme podpísali v memorande v Berlíne s ministrami školstva, ideme touto... (Prerušenie vystúpenia časomerom.)
P. Paška, predseda NR SR: (2008-09-23):
(Hlasovanie.) 137 prítomných, 102 za, 14 proti, 21 sa zdržalo. Máme súhlas na hlasovanie o návrhoch.
Susko, Boris, poslanec NR SR (2023-02-02):
Ďakujem pekne za slovo. Vážený pán predsedajúci, vážený pán predkladateľ, vážená pani spravodajkyňa, kolegyne, kolegovia, ja musím povedať, že na jednej strane vítam tento návrh novelizácie zákona ohľadom trestu prepadnutia majetku, pretože som rád, že aj koalícia si uvedomuje, že tak ako je tento trest v konkrétnej skutkovej podstate trestného činu nastavený, tak je v rozpore aj s medzinárodnými dokumentami, s judikatúrou Európskeho súdu pre ľudské práva, ako aj s Ústavou Slovenskej republiky. Čiže na jednej strane, ako som povedal, vítam túto právnu úpravu, ktorú, predpokladám, že ešte v druhom čítaní, ak to prejde, tak bude priestor modifikovať z hľadiska možno alternácie jednotlivých trestov, či už trestu odňatia slobody alebo trestu prepadnutia majetku, či už v takejto forme, alebo v inej. Na druhej strane musím povedať, že si myslím, že tento návrh je trochu predčasný, respektíve ak aj prejde do druhého čítania, že by som ocenil, keby sme s jeho schvaľovaním v druhom čítaní počkali až na rozhodnutie Ústavného súdu. Nakoľko skupina poslancov Národnej rady podala návrh na Ústavný súd o vyslovení nesúladu tohto konkrétneho ustanovenia, ktorý rieši aj tento návrh zákona s Ústavou Slovenskej republiky, a podala ho už dosť dávno a očakáva vo veľmi krátkej dobe, dúfam, že by sa Ústavný súd k tomu mohol vyjadriť. A myslím si, že by bolo dobré si počkať na rozhodnutie Ústavného súdu a najmä na zdôvodnenie toho rozhodnutia Ústavného súdu a podľa toho, ako Ústavný súd rozhodne a ako zdôvodní a odôvodní svoje rozhodnutie, potom nastaviť aj pozmeňujúcimi návrhmi finálne znenie tohto ustanovenia v Trestnom zákone. Čiže, ako som povedal, vítam to. Na druhej strane by som ocenil, keby sme v druhom čítaní posunuli tú rozpravu alebo odložili hlasovanie o finálnom znení tohto návrhu zákona až po tom, ako o tomto rozhodne Ústavný súd, a myslím, že je to úplne legitímna požiadavka, ktorá má svoje rácio a svoj zmysel. Ďakujem pekne.
B. Bugár, podpredseda NR SR: (2005-11-08):
(Hlasovanie.) Prítomných 140, za 130, proti 1, zdržalo sa 7 poslancov, nehlasovali 2. Návrh pána poslanca sme schválili. Nech sa páči.
Bugár, Béla, podpredseda NR SR (2017-04-07):
Nech sa páči, pán Matovič, môžte reagovať.
Érsek, Árpád, minister dopravy a výstavby SR (2019-09-13):
Ďakujem aj od pána poslanca Ivana tieto veci. Samozrejme, je to na zváženie. Tu hovoríme o 8a, čo ste povedal, že budovy, ktorých žiadosť o stavebné povolenie alebo žiadosť o povolenie zmeny stavby je podaná do 10. marca 2021. Čiže tam si myslím, že je dosť času, a uvidíme, akým smerom pôjde tá mobilita, elektromobilita, či iné pohonné hmoty. Súhlasím s vami. Je to na zváženie. Samozrejme, tam, kde treba predprípravu, predprípravu, a sú asi tie ochranky, ochranné káble alebo ochranné potrubia, v ktorých sa potom môže natiahnuť elektrický kábel, ale myslím si, že sa to nevzťahuje na jedno garážové miesto, čo máte v súkromí, tam nabíjačka nie je problém, pretože to neni verejné miesto pre, pre aj cudzieho státia, čiže tam si dáte také zariadené, aké chcete. Ak máte také auto, tak ho budete nabíjať. Nebude to nejakým spôsobom obmedzovať vydanie stavebného povolenia. Otázka fakticky je, či, kto je malý podnikateľ a kto je veľký podnikateľ. No niekedy malí podnikatelia tiež stavajú budovy, ktorá bude obsahovať 50, 80, 100 bytov, kde vytvoria garážové státie a miesta. Myslím si, že ťažko povedať teraz, že sa to vzťahuje na veľkých developerov alebo aj na menších. Čas ukáže, myslím si, a v tomto momente neviem ďalej na to zareagovať. Sa spýtam na to, že dôvody a presné asi ustanovenie zákona potom povie, presne vyšpecifikuje, že čo máme na mysli a jak by sa to malo realizovať v praxi. Ďakujem pekne.
P. Hrušovský, predseda NR SR: (2003-10-30):
Nech sa páči, pani poslankyňa. Ľ. Navrátilová, poslankyňa: Pán predseda, dajte hlasovať o bodoch 1 až 6 spoločnej správy. Hlasovať s návrhom gestorského výboru schváliť ich.
Kuffa, Filip, poslanec NR SR (2022-05-24):
Ďakujem za slovo. Pán kolega Kanuščák, mňa tiež v rozprave zarazila tá vaša veta, že strana SaS nie je proti rodinám, že strana SaS je za rodiny. Vy keďže ste tu nový, nedávno ste sa vymenili za, s kolegom Dostálom, tak ja vám poviem, za čo nehlasovala napríklad strana SaS v minulosti, kedy vy ste tu ešte nesedeli. Bol tu napríklad návrh na stole rozšírenie možností núdzového bývania aj pre nečakané tehotné ženy. SaS-ka hlasovala proti. Bol tu návrh príspevku pri narodení dieťaťa vyplatiť ihneď, nie až po 28. dni od narodenia, ako to je dneska. SaS-ka bola proti. Aj vďaka vám to neprešlo. Bolo tu potom značné zvýšenie príspevku pri narodení zdravotne znevýhodneného dieťaťa. SaS-ka bola proti. Potom tu bolo zníženie registračného poplatku na auto o 70 % v prípade, že kupujúci je rodič troch a viac detí. Viete, jak hlasovala SaS-ka? Boli ste proti. A stále ste pri týchto návrhoch zákona rozprávali, tak jak aj dneska ste to vy spomenuli, my sme za rodiny, poďme pomôcť rodinám, poďme pomôcť narodeným deťom, poďme sa starať o tých... Dnes, keď tu je reálne návrh zákona pomoci rodinám, po dvoch rokoch, som to povedal SaS-ke, po dvoch rokoch tu konečne prišlo, aj to nie od vás, zase sa len hádžete o zem. A platí presne to, dobre, keď nie ste proti rodinám, nie ste proti rodinám, ale ste proti pomoci rodinám, SaS-ka. (Potlesk.)
P. Paška, predseda NR SR: (2008-01-21):
Nech sa páči, pán poslanec Dzurinda.
Blaha, Ľuboš, podpredseda NR SR (2024-02-16):
Pán poslanec Peter Stachura.
Novotný, Viliam, poslanec NR SR (2011-09-08):
Ďakujem pekne. Požiadal som o podporu všetkých poslancov Národnej rady Slovenskej republiky aj za podporu môjho pozmeňovacieho návrhu, aj pozmeňovacieho návrhu pána poslanca Markoviča a vo svojom vystúpení som, myslím, jasne odôvodnil to, že tieto pozmeňovacie návrhy vznikli aj vďaka kritike práve poslancov strany SMER, ktorí mali konkrétne výhrady a obavy. A teraz nejdem k teatrálnym vyjadreniam o tom, že je to zákon o smrti, ale myslím, že práve schválením týchto pozmeňovacích návrhov to nebude zákon o smrti, ale bude to jeden dobrý zákon, ktorý umožní mať lacnejšie lieky a nižšie doplatky pre pacientov, preto som sa obracal na všetkých poslancov, aj na poslancov strany SMER – sociálna demokracia, lebo počítam s vašou podporou, keďže boli to práve predovšetkým vaše výhrady, ktoré viedli k tomu, že sa hľadala iná formulácia. Čo sa týka atmosféry v Národnej rade Slovenskej republiky, prepáčte, nebudem to komentovať. Ďakujem pekne.
Blanár, Juraj, podpredseda NR SR (2023-02-10):
S faktickou poznámkou pani poslankyňa Kavecká.
Mikloš, Ivan, poslanec NR SR (2013-09-18):
Ja sa chcem len poďakovať všetkým, ktorí mali faktické poznámky. Ďakujem pekne.
Paška, Pavol, predseda NR SR (2012-07-26):
Pán podpredseda, buďte taký dobrý... (Smiech v sále.), ako oceňujem vašu flexibilitu, ale skúsme dodržať ten zákon aspoň my, ktorí už tu sedíme trošku dlhšie.
Beblavý, Miroslav, poslanec NR SR (2016-11-23):
Ďakujem veľmi pekne všetkým trom kolegom. Keďže to boli konkrétne poznámky, dovolím si aj konkrétne odpovedať, nemyslím, že netreba už všeobecne. Súhlasím s pánom Hegerom, že naozaj tá bytová politika je zrelá na oveľa širší reštart a reštrukturalizáciu a..., ale chcel som upozorniť, že teda by sa nemal týkať len opäť raz pre, na stavebné prémie hypoték a tej časti, ale aj tej netrhovej, lebo tá je zanedbaná oveľa viac. Ale súhlasím s vami. Ale pri tej trhovej sme zatiaľ boli schopní nájsť určitý, nazvem to, nadpolitický tón. Otázka je, že či ho nájdeme aj pri tom, pri tom druhom, či bude oňho záujem. K pánovi Sopkovi, dovoľte mi len povedať, že ja som aj podporoval, aj podporujem, aj som to aj v tomto prejave dokonca povedal, že dobre platení, dôstojne platení učitelia sú nevyhnutnou podmienkou kvalitného školstva, a tí učitelia, ktorí sú sociálnym prípadom, ako trieda nie sú dobrí ani pre krajinu, ani pre slovenské školstvo. Ale dovolím si zároveň rovnako otvorene povedať, že redukovanie modernizácie školstva na platy učiteľov je podľa mňa chyba vecná aj politická. A politická preto, že to verejnosti hovorí, že ako keby učitelia boli len za seba a za svoje platy, a vecná, pretože naozaj od komplexnej reformy, prípravy učiteľov, od vecí, ako sú učebnice, asistenti a mohli by sme takto menovať, ktoré sú tiež veľmi dôležité a vyžadujú veľkú injekciu, to potom odvádza pozornosť. A na záver k Igorovi Janckulíkovi. Igor, chcem ti len povedať, dovoľ mi, aby som ťa zacitoval, si povedal, že si ochotný odblokovať dlhovú brzdu, ak tie peniaze pôjdu na stavbu ciest a rýchlostných ciest a diaľnic a ak sa nebudú rozkrádať, mrhať a budú sa stavať za ceny rovnaké ako v Európe, no musím ti len povedať, že potom si si vybral nesprávnu vládu, za ktorú hlasuješ, lebo za tej vlády, za ktorú hlasuješ sa nič z toho nikdy nestane. Takže v tom prípade ani by si nemal byť za odblokovanie dlhovej brzdy v tejto chvíli. Ďakujem.
P. Paška, predseda NR SR: (2008-07-02):
Body 19, 20, 21 sme neodsúhlasili.
Hrušovský, Pavol, predseda NR SR (2012-02-29):
Hlasujeme, páni poslanci, o námietke. (Hlasovanie.) 129 prítomných, 85 za návrh, 31 proti, 13 sa zdržalo. Schválili sme návrh. Prosím námietku.
P. Prokopovič, minister dopravy, pôšt a telekomunikácií SR: (2003-07-02):
Ďakujem za slovo.
Pellegrini, Peter, predseda NR SR (2023-11-22):
Poprosím vás, pán poslanec, aby ste nediskutovali s poslancami a opačne to isté a chcem vás len poprosiť, aby ste v zmysle § 32 hovorili k veci a k prerokúvanej veci ako takej.
Mihál, Jozef, poslanec NR SR (2013-10-24):
Áno, áno, ďakujem, pani predsedajúca, budem reagovať na pána poslanca Blanára, ktorý teda niečo hovorí, že ja si tu vytváram nejaké alibi a budem hlasovať, nebudem hlasovať, podľa toho, či bude schválený môj pozmeňovací návrh. Toto som ja, pán kolega, vôbec nepovedal. To povedal predrečník váš, pán Brocka. Takže túto faktickú poznámku ste vlastne, ani o tom neviete, adresovali jemu, čo sa podľa rokovacieho poriadku ale robiť nemá, takže neviem, čo si mám o tom myslieť. Ak ste nebodaj predsa len trošku pozorne počúvali moje vystúpenie, tak ja som minimálne na dvoch miestach zdôraznil, že dávam návrh, aby sa o tomto zákone nepokračovalo z toho, v rokovaní, z dôvodu jeho protiústavnosti. A ak ste ma naozaj nepočúvali ani trošku, tak to zopakujem ešte raz, aj podľa Kancelárie Národnej rady je ten bod, ktorý vylučuje živnostníkov a ich rodiny z pomoci v hmotnej núdzi, s vysokou pravdepodobnosťou protiústavný. Ďalej vás chcem ešte teda ubezpečiť, že ak by bol zákon vašimi 83 hlasmi v tejto podobe schválený, to znamená, budú tam tieto protiústavné veci, tak budem s vysokou pravdepodobnosťou iniciovať podanie na Ústavný súd a verím, že aspoň v radoch koaličných, teda pardon, opozičných poslancov nájdem 30 ľudí, ktorí túto iniciatívu a podanie na Ústavný súd podporia, pretože ten zákon je z pohľadu živnostníkov naozaj protiústavný.
Grendel, Gábor, podpredseda NR SR (2022-02-18):
S reakciou na faktické poznámky ešte pán poslanec Susko.
Šeliga, Juraj, podpredseda NR SR (2020-11-12):
Dobre. (Ruch v sále.) Vyčerpali sme všetky body, vyhlasujem rozpravu za skončenú s tým, že už vopred hovorím, že hneď po vystúpeniach, ak majú záujem vystúpiť pán minister alebo pani spravodajkyňa, budeme hlasovať o tom, či tento zákon postúpime do prvého čítania. Pani spravodajkyňa, chcete vystúpiť? (Reakcia z pléna.) Prepáčte, máte pravdu, do druhého. Chcete? Ale predtým ešte sa, pán minister, vy? (Reakcie z pléna a smiech v sále.) Nie. Ďakujem. Nech sa páči. (Ruch v sále.)
P. Paška, predseda NR SR: (2006-10-24):
Pán poslanec Dzurinda, reakcia, nech sa páči.
Kaník, Ľudovít, poslanec NR SR (2010-08-05):
Ďakujem. Pán poslanec, zaujala ma len tá úvodná časť. A tým, čo ste vlastne skončili, a je mi jasné, že sa opäť pokúšate hrať, a budete ju hrať, starú známu pesničku, ktorá znamená, že my zlí, my cynickí, vy ľavica dobrí, ľudomilí. Je to klamstvo, ktorým ste ohlúpili a ohlupovali národ aj v predchádzajúcom období. Klamstvo, na základe ktorého ste vyhrali predchádzajúce voľby. A toto klamstvo sa budete snažiť vtĺkať do hláv ľuďom aj naďalej. Ale sociálne nie je to, čo vy sľubujete ľuďom a čo ste im sľubovali, ale to, čo ste pre ľudí skutočne docielili a dosiahli. Vy ste docielili a dosiahli svojou socialistickou politikou zhoršenie sociálneho postavenia väčšiny občanov Slovenska, zväčšenie počtu chudobných, zväčšenie počtu sociálne odkázaných. To je vaša politika, socialistická politika. A naša politika, a máme na čo nadväzovať, urobila a robila presný opak. Preto my sa nehanbíme za to, a nebudeme sa hanbiť, že nadväzujeme na všetko dobré, čo sme dosiahli v predchádzajúcom období, pretože to dobré prinieslo pre Slovensko rast zamestnanosti, rast príjmov a zväčšovanie hospodárskej výkonnosti. Politika socialistov a politika SMER-u zvlášť je založená na tom, že ho volia chudobní. A preto je táto politika orientovaná na to, aby tých chudobných bolo čo najviac. Ďakujem.
Glváč, Martin, podpredseda NR SR (2018-12-04):
Ďalšia v rozprave, pani poslankyňa Zemanová, nech sa páči.
Paška, Jaroslav, poslanec NR SR (2018-11-28):
Pani predsedníčka výboru, len by som chcel pripomenúť, názov pakt tohto dokumentu vyplýva z oficiálneho prekladu ministerstva zahraničných vecí, ktorý bol zverejnený na stránke a bol stiahnutý z tejto stránky ministerstva zahraničných vecí. Ministerstvo zahraničných vecí potom následne menilo názov asi o desať dní. To znamená, keď bol predkladaný návrh tohto dokumentu do Národnej rady, ja som to spomínal už na rokovaní výboru, možno si nepamätáte, tak som poukázal na to, že zmeny, ktoré si urobilo ministerstvo zahraničných vecí následne na svojej oficiálnej stránke, samozrejme, vedú k tomuto, že sa mení názov a mení sa aj obsah, a to by som chcel upozorniť. A preto je to nepríjemné, ak ministerstvo zahraničných vecí sa správa tak, že najskôr zverejní dokument, a potom následne tento dokument pod vplyvom a reakciou verejnosti modifikuje. Tento postup nie je dobrý, ale tak ako som povedal, bol stiahnutý tento dokument tak, ako je, a bol prikladaný aj podkladový materiál k rokovaniu na výbore zahraničnom, tak vychádzal presne zo stránky ministerstva zahraničných vecí.
P. Hrušovský, predseda NR SR: (2004-03-09):
(Hlasovanie.) 138 prítomných, 3 za návrh, 38 proti, 91 sa zdržalo, 1 nehlasoval. Neschválili sme návrh. Ďalší návrh. V. Horák, poslanec: Prosím, aby ste nechali hlasovať o postúpení zákona do tretieho čítania.
P. Kresák, poslanec: (2002-02-12):
Dalo by sa, samozrejme, oveľa dlhšie hovoriť o viacerých veciach, ale ešte predsa poviem jednu poznámku k takej trošička výčitke, že sme ignorovali ústavný zákon č. 119/1995 Z. z. Myslím si, že snažili sme sa z neho akceptovať to, čo sa dalo. Ale kolega Brňák sám to uznal, že tá ústavná prax preukázala neživotnosť tejto ústavnej normy a bolo nevyhnutné s ňou niečo robiť, naviac keď skutočne táto norma vlastne riešila akýsi tzv. konflikt financií, ale nie konflikt záujmov.
Hrnčiar, Andrej, podpredseda NR SR (2017-09-12):
Vyhlasujem všeobecnú rozpravu za skončenú. Chce zaujať stanovisko k rozprave navrhovateľ? Nech sa páči.
M. Vášáryová, poslankyňa: (2008-04-08):
Veľmi som sa tešila na váš výklad historický, ktorý ste začali v 18. storočí, kým ste sa dostali k päťdesiatym rokom. Škoda, že ste to tak odbili, pán podpredseda. Bola by som si rada vypočula aj váš osobný postoj ako aktívneho komunistu k uplatňovaniu ústavného práva nemať cenzúru a môcť odpovedať v novinách. Bola by som veľmi rada, keby ste mi uviedli aspoň jeden príklad počas celého komunistického režimu. A celý čas bojujete proti veterným mlynom. Veď predsa my nie sme proti právu na odpoveď, my len chceme, aby bolo formulované tak, aby si každý politik nemohol robiť právo a nárok zavaľovať noviny svojimi vlastnými vyjadreniami. Máte niekoľko  pozmeňujúcich návrhov. Môžete hlasovať za ne a hneď bude všetko jasné a cesta k Lisabonskej zmluve otvorená.
M. Číž, podpredseda NR SR: (2008-03-27):
Otázku č. 6 opäť podal pán poslanec Gábor Gál a položil ju ministerke pôdohospodárstva Zdenke Kramplovej. Otázka znie: „Pani ministerka, kedy budú ukončené ROEP-y vo všetkých katastrálnych územiach?“ Pani ministerka, máte slovo. Oznámte, prosím, ukončenie odpovede.
Blanár, Juraj, podpredseda NR SR (2021-12-02):
Pani poslankyňa Remiášová nech sa páči.
Szőllős, Ján, poslanec NR SR (2022-10-26):
V štvrtok o jedenástej.